Skieters brand los op kerkgangersFoto bloot ter illustrasie. (Argieffoto: pixabay) ŉ Pastoor is dood en twee kerkgangers ernstig beseer toe ŉ bende van minstens vyf mans Vrydag ŉ kerk in Diepsloot binnegestorm en op kerkgangers begin losbrand het. Die polisie is nou op die spoor van die vyf verdagtes, wat Vrydag skuins voor middernag die kerkgangers ook nog van waardevolle besittings beroof het. “Daar word beweer dat minstens 50 kerkgangers besig was om te aanbid, toe die verdagtes daar ingebars en lukraak in die kerk begin skiet het. Die mans het kerkgangers toe van hul geld en selfone beroof,” sê lt.kol. Mavela Masondo, polisiewoordvoerder in Gauteng. Drie van die beseerdes, onder wie die pastoor, is na ŉ plaaslike mediese sentrum geneem, waar die pastoor met sy aankoms gesterf het. Die ander twee pasiënte is in ŉ ernstige maar stabiele toestand. Masondo sê ŉ saak van moord en sakeroof word ondersoek. Die polisie is tans op soek na die verdagtes.